14 persoane, arestate în cazul permiselor ilegale din Suceava. DNA a găsit bani și bunuri de 1 milion de euro.
14 persoane au fost arestate preventiv de Tribunalul Suceava. Aproape 70 de percheziții au fost efectuate. DNA a găsit bani și bunuri în valoare de peste 1 milion de euro.
Cele 14 persoane din dosarul fabricii de permise de la Suceava stau după gratii 30 de zile. Procurorii DNA i-au convins pe judecătorii de la Tribunalul Suceava.Au luat mită și au acordat permise de conducere unul după altul. Obreja Radu Ionuț este șeful Compartimentului Regim Permise și Examinări. Când erau mulți candidați, putea încasa și 20.000 euro pe zi.Următorul este Martin Mihail, polițist anticorupție la DGA Suceava. El este cel care ar fi trebuit să identifice corupția. În schimb, a favorizat-o.Macoviciuc Nicolae Cezar este tânăr polițist examinator. Și el este cercetat de grup infracțional și spălare de bani.Polițiști acuzați de corupție sunt, în acest dosar, și Cristian Blîntu și Paul Butnariu. La fel și Mihăiescu Iulian și Leon, care sunt și rude.În suita de inculpați se numără și o femeie. Pascal Anamaria este polițist examinator.